
tsi  insequalis  setatis,  Pr<esul  Illustrissime  atque  Reve- 
rendissime  (i),  Etsi  inaequalis  aetatis  non  levis  differentia 
potuisset  me  in  eam  cogitationem  adducere ,  ut  funus 
optimi  Sacerdotis  Ubaldi  Bregolini  eo  tempore  esset 
eventurum,  quo  ego  quirem  ejus  vitee  monumenta  ut- 
cunque  conscribere,  ne  tanti  viri  memoria  sine  honore 
ad  pofteros  transmitteretur ;  me  tamen  esse  electum  5  ut 
illi  ex  hoc  sanctissimo  loco  )usta  persolverem ,  et  funebri 
oratione  longsevo  amico,  et  collegse  doctissimo  parenta- 
rem,  adeo  res  inopina,  et  studiorum  meorum  consuetu- 
dini  insueta  visa  est ,  ut  non  sine  moerore  gravi ,  et  ve- 
hementi  animi  perturbatione  triste  hoc  munus  suscepe- 
rim  .  Lugubre  namque  illud  feretrum,  atrum  istum  tu- 
mulum,  in  quo  jacere  exanime  corpus  putare  jubeor, 
flebile  illud  carmen  quo  moestissimo  adhuc  nigris  hoc  ob- 
dudum  velleribus  Templum  resonat,  exequiales  has  fa- 
ces,  quarum  incerto  lumine  luctus  funeris  ingeminatur, 
vcstram,  spectatissimi  Auditores,  praesentiam  ipsam  tam 
insolitam,  tam  frequentem;  haec  omnia  sensibus  uno  eo- 
demque  tempore  admota  sciebam ,  impedimento  futura 
esse  quo  minus  lenimen  illud,  quod  in  describendis  ejus 
moribus  et  fa&is  perciperetur ,  sentiri  possit,  neque  per- 
missura,  ut  dum  de  ejus  vita  loquor,  ejus  mortis  dulcis- 
Simo  errore  obliviscar. 

'  At  num  idcirco  oblatum  munus  rejiciendum  ?  Num 
ut  mihi  indulgeam,  agam  cum  illo  injuriosius?  An  ea 
est  orationis  materies,  qure  indigeat  oratoris  alacritate  et 
artificio  ut  sine  ttedio,  et  cum,  admiratione  excipiatur? 
Desit  Oratori  animus,  et  erepti,  quocum  per  quinque 
lustra  familiarissime  vixit,  amici  desiderio  angatur  gra- 
vissime  ;  Ubaldi  Bregolini  vita  atque  ingenium  tar 
lia  sunt,  qua*  etsi  nulla  dicentis  ornentur  arte,  tamen  ad 
illius  laudes  celebrandas  suiit  contenta  doceriL 

Hoc  igitur  faciam,  et  qualis  quantusque  vir  ille  fue- 
rit,  rerum  gestarum  narratione  potius  quam  oratoria  ex- 
positione  docebo.  Qua:  dicendi  ratio  si  cui  ab  initio  non 
arriserit;  is  aliquando  mecum  consentiet,  non  debuisse 
aliunde  mutuatis  praesidiis  honorem  iis  fa&is  comparari  T 
qwz  luccsua  et  quidem  splendidissima  coruscant  * 

TJbaldus  Breg-olini  ante  sex  et  octoginta  annos  (2) 
honestissimo  genere  NobiliacL  (3)  ortus  est.  Hoc  agri 
tarvisini  Gppidum  non  ignobile  aluit  puerum,  adolescen- 
tem  excepit  Patavium,  atque  in  suo  Clericorum  Semina- 
rioD  quod  optimis  Magistris,  si  quando  aliasv  tunc  tem- 
poris  maxime  florebat,  litterasque  et  scientias,  philoso- 
phiam  nempe ,  mathesim  5  jus  civile  et  canonicum  edo- 
cuit.  Inde  Ubaldus  et  latina*  et  gracse  linguse  peritia. 
auctus  habuit  quo  posset  in  veterum  oratorum  et  poeta- 
rum  utriusque  nationis  lectione  cum  utilitate  versarL 
Hanc  ille  occasionem  cognoscendi  quas,  et  quam  bene 
scripserint  Homerus,  Demosthenes,  Tullius,  Virgilius, 
aliique  aureae  illius  aetatis  auctores  ita  avide  arripuitD  ut 
eorum  libros  semper  haberet  kr  manu,  et  al>iis  se  di- 
velli  ne  eo  quidem  tempore  pateretur,  quod  menti  re- 

ereancfe  honestis  ludis  loci  legibus  concedebatur .  Imo  eo 

creverat  illorum  Auctorum  in  Bregolino  amor,  ut 

tunc  etiam  quando  scientiis  navabat  operam,  putaverit 

harum   gravitatem  litterarum  amoenitate    esse   mollien- 

dam .  Quam  consuetudinem  adeo  ille  tota  vita  retinuit, 

ut  ne  adventante  quidem  et  ingravescente  senectute  di- 

miserit.  Me  testem  hujus  moris  habetotc.  Saspius  adeunti 

mihi   illius  domum  occupatus  lectione  vetemm»  Aucto- 

rum,  non  enim  recentibus  magnopere  delectabatur ,  in- 

ventus  est :   saepe  hos  legentem  viderunt  quotquot  ad  il- 

Ium   ventitabant ;   imo   nunquam   vacuum    ab    lectione 

istiusmodi  aut  somnus>  excepit,  aut  ignis  hyemis  tempo- 

re  fovit,   aut  iter  usquam  detulit.  Hoc  autem  cum,  a 

prima  usque  astate  illi  fuerit  familiare,  incredibile  pene 

est  quanto  eidem  etiam  fuerit  auxilio,  ut  strenue  vel  in 

scientiis  progrederetur .  Emolliunt  ingenia  litteras,  perspi- 

caciora,  promptioraque  efficiunt ;  atque  ita  edomant,  ut 

quocunque  ea  verti  eupias,  ad  omnia  facile  et  feliciter 

flecti  patiantur.  Atque  hinc  fa&um  est,  ut  priusquam 

annum   decimum  nonum  complevcrit  jam  talis  fuerit, 

qui  etiamsi  Universitatis  Professores  nunquam  audierit, 

tamen  concedentibus  Triumviris  studiorum  moderatori- 

bus  3  ejusque  singularem  scientiam  probante  patavino  Ju- 

risconsultorum  Collegio,  Do&or  in  utroque  jure  salutaretur. 

Verum  hoc  in  tanto  Viro  minimum  est:  hanc  laudem 

habet  cum  plurimis  communem.  Ulud  majus  multo  et 

gloriosius,  quod  sic  inter  alumnos  Seminarii  emineret  in- 

genii  et  do&rinse  fama  5  ut  prse  caeteris  dignus  singulari 

existimatione  haberetur.  Hoc  autem  qui  leve  quid  cssc 

putaret,  is  et  alumnorum  eo  in  loco  litteris  seientiisque 

studentium  numerum  ingentem,  et  studendi  alacritatemr 

quse  ibi  fervere  non  vulgari  exemplo  solet,  et  Magistro- 
rum  doctrinam  probatamque  in  docendo  sagacitatem ,  et 
loci  ejusdem ,  ob  prseclara  Virorum  illustrium ,  qui  pe- 
renni  vice  ibidem  floruerunt,  et  inde  exierunt,  ingenia, 
celebritatem  penitus  ignorare  videretur  .  Sed  ego  quid 
ista  commemorem  ?  Nonne  hpec  laus  quanta  fuerit  potest 
ab  effectis  probari  ?  Nonne  Seminarii  patavini  Praesides 
Ubaldum  Bregolinum,  si  ecclesiasticse  MilitJae  tunc 
temporis  addici  voluisset ,  suorum  Magistrorum  Ordini 
cooptassent  ?  Nonne  illum  venetus  causarum  patronus  Ca- 
rolus  Cordellina,  quem  quanto  facundia,  et  juris  peritia 
valeret  nemo  ignorat ,  ut  ad  se  maximus  futurus  orator 
concederet  .,  invitavit  ?  Nonne  Seminarium  tarvisinum 
hunc  juvenem  paulo  post,  etsi  nondum  ille  sacris  initia- 
ri  Ordinibus  petierat,  juris  utriusque  Professorem  elegit  (4), 
atque  deinde  philosophias  litterarum  explicandse  adultis 
alumnis  destinavit,  studiisque  omnibus  regundis  praefecir? 
Qua  quidem  in  re  illud  prsecipue  est  mirandum,  fuisse 
in  eo  juvene  tantam  in  moribus  auctoritatem  ,  ut  dignus 
putaretur  qui  posset  majoribus  natu  praeesse;  atque  tan- 
tam  apud  alios  illius  scientise  opinionem ,  ut  idoneus  essc 
judicaretur  ad  eam  commonstrandam  viam  ,  qu^e  esset 
in  singulis  disciplinis  excolendis  opportunior. 

Atque  haec  quam  recte,  quam  solerter !  Methodum  ad 
illa  usque  tempora  servatam  ut  pueri  latinam  linguam  edo- 
cerenturDemendavit,  librumque  in  Grammatkorum  usum 
composuit  (5),  qui  publici  juris  typorum  prcesidio  factus 
vel  ipse  unus  monstravit  quanta  cum  diligentia  et  sedulitate 
Ubaldus  grande  hoc  sibi  demandatum  munus  exeque- 
retur  .  Ijus  Orationes  quas  Iatine  singulis  annis  publice 
habebat,  ut  studiis  proluderet,  probatissimse :  ejus  Acca- 

demitf  (tf)  ,  ut  nostri  dicunt,  pulcherrimse :  exordium 
quo  singulis  auspicabatur ,  et  eruditionis  copia,  et  senten- 
tiarum  gravitate,  et  ea  arte,  qua  totius  argumenti  per- 
tractationem  instituebat,  dignum  quod  plenioris  elucu- 
brataeque  disceptationis  nomine  donaretur :  stilus  scriptio- 
nis  cujuscunque,  qualis  eum  decebat,  qui  prsestantissimos 
antiquitatis  auctores  assidue  perlegerat;  neque  sententiis 
male  cumulatis  creber,  neque  promissis  ingentibus  turgi- 
dus;  sed  humanus,  sponte  fluens,  quique  feliciter  inAu- 
ditorum  aures  illaberetur :  poemata  singula  sive  italis  au- 
ctor  uteretur  numeris,  sive  latinis,  et  varietate  metro- 
rum ,  et  ubertate  rerum ,  et  dictionis  elegantia  atque  ni- 
tore,  prseclara.  In  quo  ea  prsecipue  laus  eminebat,  ut 
quodcunque  sibi  canendum  deligeret ,  cantus  inde  suavis- 
simus  erumperet .  Ecquod  enim  fuit  dicendi  argumentum 
tam  sublime ,  tam  asperum ,  tam  siccum ,  et  a  poetica 
festivitate  remotum,  quod  ille  ad  omnium  captum  noia 
adduceret,  non  molliter  augeret,  non  tractabile  efficeret, 
non  l^tis  ornaret  floribus,  non  denique  ad  humanitatem 
felicissime  inflecteret  ?  Percurrite  quse  plurima  scripsit  poe- 
mata ,  potestis  enim ,  nam  aliqua  typis  cusa  (7)  ad  omnium 
manus  devenere,  et  plurima  audistis;percurrite,  inquam, 
ejus  poemata,  eorumque  titulos  perpendite.  Quis  primo 
intuitu  non  crederet,  eum  hoc  sibi  proposuisse,  ut  dif- 
ficiliora  philosophi^  tum  rationalis,  tum  physicse  mira- 
cula  enodaret,  de  iisque  institutis  tractatibus  dissereret? 
Dulcissima  illius  vox,  melius  quam  Orphei  lyra,  de  qua 
adeo  multa  in  fabulis,  mulcebat  tigres,  et  agebat  carmine 
quercus :  ipse  quoque ,  ut  veteres  illi ,  dici  potuisset  ob 
hoc  lenire  leones  atque  saxa  movere  sono  testudinis , .  et  prece 
Uanda  ducere  quo  nsellet .  Atque  in  his  magnus ;   maximus 

vero 

vero  ubi  incolumi  gravitate  tentavit  )ocum ,  et  agrestes 
satyros  nudavit .  Qui  sales !  qui  lepor !  quae  jucunditas ! 
qua?  rerum  copia  et  varietas !  Scribente  Ubaldo  quantum 
de  medio  sumptis  accessit  bonoris  !  Horatium  amavit ;  ita 
tamen  ut  quas  in  Persio  et  Juvenale  artis  optima  emi- 
nent,  non  respueret,  referretque  indolem  cujuscunque, 
quin  tamen  convinci  posset  in  alicujus  Magistri  verba 
jurasse  5  aut  eorum  aliquem  servili  imitatione  esse  secu- 
tus .  Utinam  aliquando  horum  poematum  collectione  per- 
fecta  respublica  litteraria  pretioso  munere  donetur! 

Jam  vero  latin^  linguae  pnrapue  quanta  proprietas 
et  elegantia !  quanta  stili  et  quam  opportuna  varietas ! 
Singulis  poeticarum  scriptionum  generibus  ita  modos  apta 
concinnitate  t&nperabat,  ut  quodcunque  scripsisset,  illud 
esset  quod  esse  debuerat .  Lima  quidem  quandoque  desi- 
derabatur;  sed  hoc  omnium  fere  verorum  poetarum  est, 
tjui  oestro  calentes  concitato  immorari  diu  in  chartis  jam 
scriptis  recensendis  omnino  non  possunt  :  hoc  eorum 
omnium  est,  qui  fere  ex  tempore  canunt ;  quod  semper 
Ubaldo  evenisse  illi  omnes  sciunt,  quos  juvit  optare 
ut  ille  quidquam  rogatus  conscriberet . 

Hic  tarnen  poeta ,  fervidum  hoc  ingenium  non  solum 
poeticis  scriptionibus  indulsit,  sed  ea  etiam  studia  co- 
luit,  in  quibus  et  longa  meditatione  opus  est,  et  assidua 
diligentia .  Ille  non  Tarvisii  solum  per  tria  lustra  et  am- 
plius,  sed  et  Bergomi,  atque  tandem  Venetiis,  in  qui- 
bus  urbibus  publice  tum  litteras,  tum  jurisprudentiam 
juvenes  docuit,  singularis  patientiae  illustria  exegit  mo- 
numenta .  Jam  dixi ,  Tarvisii  in  puerorum  usum  com* 
posuisse,Iibrum ,  in  quo  de  Jatinae  linguas  principiis  ac- 
curatissime  disseruit .  Phiiosophiam  pneterea  professus  est  3 

hi- 

ftistoriam ,  naturale  jus .  Bergomi  autem  5  ubi  litteras 
primum,  et  deinde  utrumque  jus  per  novem  annos  tra- 
didit ;  curis  diligentissimis  eas  prsecipue  Tullii  orationes , 
in  quibus  ad  efficentiam  legum  detegendam,  earumquc 
sensum  explicandum  sermo  dcfiectit  ,  nova  luce  dita- 
vit :  litterariam  illustravit  historiam  ,  poetaruraque  ce- 
lebrium  vitas,  aetatem,  ingenia  ad  critices  severioris  re- 
gulas  revocavit :  ct  ab  Episcopo  illius  Urbis  non  minimis 
agendis  rebus  adhibitus,  maximam  inde  laudem  conse- 
cutus  est.  Venetiis  vero,  ubi  per  annos  triginta  tres  in 
oculis  omnium  atque  magna  in  luce  versatus  est,  quis 
dicat  quanta  fecerit  ,  quanta  tulerit  5  quam  paticnter 
multa  egerit  atque  conscripserit  ? 

Jam  antequam  huc  accederet,  jubente  Magistratu  ad 
Pias  Causas  anno  millesimo  septingentesimo  septuagesi- 
mo  primo  Opus  quiddam  (8)  non  minimum  de  Ecclesia- 
sticis  Commendis  perfccit  periculosae  plenum  aleae  atque 
laboriosum .  Cognoscenda  erat  difficilis  causa ;  discutien- 
das  opiniones ,  quae  secum  invicem  non  sine  magno  stre- 
pitu  et  vehcmenti  indignatione  pugnabant  ;  inquirenda 
jura ;  graeci  latinique  Canones  evolvendi ;  origines  Cleri- 
calium  Beneficiorum  investigandae ;  regionum  mores  de- 
scribendi  ;  saeculorum  prasteritorum  consuetudi  nes  illu- 
strandae ;  dissidentium  inter  se  Theologorum  tractatus  vi- 
dendi  ;  Romanorum  Pontificum  responsa  consulenda  ; 
Principum  decreta  citanda.  Quot  legendi  libri,  quot  scien- 
dx  res !  Quam  caute  incedendum ,  ne  calamus  incidat  in 
scyllam,  dum  vult  vitare  cbarybdim !  Hrec  omnia  perfecta 
sunt :  et  quem  librum  Ubaldus  confecit,  Senatus  lau- 
davit,  etsi  non  omnia  forte  consona  iis  contineret,  quae 
deinde  Senatus  idemesse  facienda  imperavit.  Librum  ego 
b  vidi , 

vidi ,  videre  et  alii  plures ;  atque  ejusmodi  est ,  ut  vel 
ipse  unus,  si  publici  juris  fieret,  Bregolini  nomen 
imroortalitate  donaret .  Sed  quid  ego  manuscripta  comme- 
moro  ?  Nonne  ejus  doctrinam  atque  solertiam  ea  volumi- 
na  commostrant ,  quse  prostant  venalia  secundis  impressa 
typis,  et  juris  civilis  Institutiones  bono  in4luminc  collo- 
cant  (9) ? 

Jam  nostis ,  Auditores  7  de  quibus  ego  libris  nunc 
sim  verba  facturus.  Illos  libros  nomino,  quos  ad  usum 
suorum  discipulorum  conscripsit ,  quique  quatuor  volumi- 
nibus  continebantur  primo,  et  quinque  deinde ;  eoque 
devenere  ,celebritatis ,  ut  non  solum  hic,  ubi  Auctoris 
vox  hactenus  audita  est,  sed  et  in  finitimis  Urbibus,  imo 
€t  per  Italiam  totam  haberentur  omnium  aptissimi ,  qui 
juvenes  aut  agendis  causis,  aut  litibus  finiendis  destinatos 
erudirent .  Nihil  ego  dicam  de  maxima  quse  ubique  nitct 
italae  dictionis  perspicuitate ,  nihil  de  omnigena  illa  le~ 
galium  rerum  eruditione  5  qure  singulas  ornat  paginas ; 
nihil  de  opportuna  illa  instituendis  haud  longo  tempore 
alumnis  brevitate,  quae  in  tanta  rcrum  dicendarum  et 
explicandarum  segete  vix  haberi  potuisse  videbatur .  Pers- 
picuitas  enim ,  cruditio  3  brevitas  in  eo  debuerant  esse 
libro,  cujus  Auctor  et  perspicaci  nitidoque  erat  ingenio, 
et  a  prima  usque  aetate  assidue,  bene,  alacriterque  sux 
scientiae  studuerat,  atque  propterea  talis  erat  qui  crrore 
viarum  a  recto  et  brevissimo  itinere  abduci  nonpoterat. 
Cul  namque  lecta  potenter  erit  res  nec  facundia  deseret  hunc^ 
nec  lucidus  ordo .  De  Operis  ipsius  prsestantia  dico  ,  quse 
cum  sibi  hoc  proposuisset ,  ut  Justiniani  Instituta  propone- 
ret  et  evolveret,  non  solum  Ieges  ipsas  earumque  histo- 
riam,  scopum,  et  efficientiam  cumulatissime  indigitavit, 

sed 

sed  etiam  ad  juris  ipsius  naturalis  principia  assurgens  ra- 
tionem  ipsam  singularum  legum  et  convenientiam  felici- 
ter  sciteque  commonstrat.  Adde  venetarum  legum  cum 
romanis  collationem  et  differentias,  ne  juvenes  postquam 
legibus  studuissent,  ubi  venissent  in  forum  maxima  no- 
strorum  Codicum  ignoratione  tenerentur:  adde  vocem 
Magistri,  ubi  hsec  in  Schola  explicabantur.  Quid  hoc  li- 
bro  praetantius ,  quid  ad  recte  instituendos  juvenes  op- 
portunius? 

Ubaldus  enim  Bregolinus  ea  in  Schola  fuit  fe- 
miliari  et  improvisa  eloquentia,  ea  illustrandarum  veri- 
tatum  industria  pollcbaty  ea  arte  inflammandorum  ad 
studia  discipulorum  eminebat,  ut  ei  parem  fortasse  non 
unum  repcries;  excellentiorem  reperire  non  poteris.  Vos 
dicite ,  de  litteraria  rcpublica  Viri  optime  meriti ,  quibus 
feliciter  contigit,  ut  hunc  tantum  doctorem  aetate  flbren- 
te  haberetis  magistrum  ,  Vos  Nicolai ,  Pellizzari  0  Fassa- 
doni,  tucfue  ante  omnes,  Bevilacqua,  quem  quanto  in- 
genio  valeas,  quanto  scientia  prsestes,  et  in  omni  disci- 
plina  judicio  ct  exercitatione  excellas  riemo  est  in  hac 
urbe  qui  non  cognoscat;  Vos,  inquam ,  oportet ,  ut  Ubal- 
di  in  docendo  singularem  industriam  et  sagacitatem  te- 
stemini,  audistis  enirn.  Et  quemadmodum  vos  habuisse 
alumnos  jure  illi  gloriandum  fuit ;  ita  vobis  dicendum 
cst  quantum  ille  idem  contulerit  facilitatis  D  et  incitamen- 
ti  ut  ad  tantam  doctrinae  laudem  perveniretis .  Vos  etiam 
invoco  testcs,  Optimi  Viri ,  quorum  nonullos  jam  nunc 
venetum  forum  habet  illustres  causarum  patronos  in  utrum- 
que  paratos  seu  dicere  ex  tempore  ,  seu  clientum  jura 
scripto  vindicare :  imo  et  vos  (videte,  Auditores,  quam 
non  reformidemD  quam  securus  eloquar)  et  vos  testes. 
k  2  in- 

invoco,  honesti  juvenes,  quibus  Ubaldus  datus  est  Ma- 
gister  dum  laboribus  et  annis  fractus  communi  in  socie- 
tate  atque  victu  elinguis  fere ,  atque  etiam  extra  mentem 
cssc  quandoque  videbatur .  Nonne  dum  Scholae  parietibus 
tenebatur,  velut  Sybillse,  de  qua  poeta:,  antro  inclusus 
insolito  agitabatur  oestro ,  et  quasi  senilibus  positis  novus 
exuviis  scite  sapienterque  disserebat ,  et  bonis  lateribus 
disputabat?  Nonne  ea  tempestate  ita  valuit  ut  Plutarchi 
librum,  cui  titulus  de  educandis  liberis  (10)  e  graeca  in  ita- 
lam  Hnguam  converteret,  et  paulo  post  latinse  D.  Bene- 
dicti  ad  sororem  Scholasticam  epistote  versionem  (n) 
perficeret?  Nonne  per  ea  tempora,  imo  et  hoc  ipso  an- 
ho,  Philaretas  Accademicos  jucundissime  detinuit  ea  le- 
gens  de  variis  poeseos  generibus  ;  de  poeseos  origine  atque  in- 
crementis^  qu^e  non  solum  ejus  incredibilem  ac  pene  infi- 
nitam  eruditionem  decebant,  sed  et  quantum  scribendo 
et  ratiocinando  vel  iri  ipsa  senectute  excelleret,  docue- 
runt?  Quid  igitur  mirum,  si  nobilissimi  hujus  Urbis  ju- 
venes  non  pauci,  quos  nostri  mores  impedierant  quo  mi- 
nus  ad  publicam  Scholam  accederent,  hunc  acciverunt 
doctorem,  ut  quibus  ille  posset  horis  eos  domi  vel  Ieges 
doceret,  vel  erudiret  in  litteris  et  exerceret?  Quid  mi- 
rum ,  si  Collectores  poeticarum  scriptionum ,  <juae  causa 
fausti  alicujus  eventus  fieri  consueverant ,  eum  s&pissime 
rogaverunt,  ut  vellet  aliquid  conferre  de  suo^  certo  pu- 
tantes,  magno  cum  honore  eum  esse  excipiendum  librum, 
in  quo  carmen  aliquod  Bregolino  auctore  legeretur? 
llle  versioni  Operum  Sallustii  5  quam  nuper  Matha?us  Dan- 
dulus  adornavit^  addidit  italico  donatam  idiomate  Salu- 
stii  vitam  a  famoso  auctore  Jatine  exaratam  (r2)  :  Ille 
causis  Clericorum,  finiendis  (13)  noa  semel  delegatus  ju- 

dex : 

dex:  ille  sxpc  vocatus  a  privatis  ut  quam  ferret  de  liti- 
bus  sententiam  suo  scripto  patrocinaretur :  ille  ab  eo  sui 
temporis  latinorum  oratorum  principe,  et  poetarum  cho- 
riphaeo  Natali  Lastesio  (14)  propositus  Cardinali  Verone- 
sio  Episcopo  Patavino,  ut  studiis  Seminarii  jam  ea  aeta- 
te  ad  interitum  vergentibus  praficeretur ,  eoque  agente 
ad  pristinum  decus  et  veterem  dignitatem  ejus  loci  fama 
rediret:  ille  jussus  laudare  funebri  Oratione  tum  Vene- 
tum  Patriarcham  Joannem  Bragadenum  (1 5)  tum  illustrem 
veneta*  dassis  ducem  Angelum  Emo,  cujus  exequise  prae- 
sente  Senatu  cekbratas  sunt:  ille  pluries  propositis  per 
suos  alumnos  tum  Canonicis,  tum  Civilibus  quasstionibus 
publicas  (16)  instituit  disputationes ,  in  quibus  nescio  an 
magis  admirarentur  auditores  insuetam  iis  in  exercitatio- 
nibus  latinse  linguse  proprietatem  et  elegantiam ,  an  ve- 
ro  insolitam  et  singularem  eruditionem  :  ille  poemata 
Propertii  (17)  quem  omnium  maxime  ex  elegiacis  latinis 
poetis  amabat^Bettinellianistypis  recusa  notis  illustravit- 
ille.*.  sed  quid  enim  ulterius  dicendo  de  eo  Viro  pro- 
grediar,  qui  tempora  longcev<e  visurus  longa  senecta  a  pue- 
ro  litteris  scientiisque  colendis  se  totum  datus  ad  extre- 
mum  usque  vitae  tempus  ne  diem  quidem  unum-  ab  iis 
se  divellt  passus  est  ?  Quid  ulterius  dicam  de  eo  Viro  5 
qui,  qiiod  neque  Ovidius,  nec  plures  alii  potuere  poetae, 
ita  ingenium  composuit,  exercuitque,  ut  quantus  erat 
scribendis  carminibus ,  tantus  etiam  juri  explicando  fue- 
rit  ?  Anne  aliquid  huic  tam  prpecellenti  glorise  addi  po- 
test  ?  Profecto  non  potest .  Magnse  etenim  instar  victori^ 
est,  illa  duo,  qu^e  bellum  sibi  invicem  perpetuum  indi- 
xisse  hactenus  visa  sunt,  in  unam  eandemque  sedem,  ju- 
bente  se ,  coaluisse :  novi  est  instar  triumphi  utrorumque 

mu- 

munera  ita  conoiliasse ,  ut  jurisprudentia  vim  majestatem- 
que  carminibus  adjiceret;  poesis  autem  nimiam  jurispru- 
dentise  severitatem  temperaret,  et  barbarum  illud  nescio 
quid,  quod  in  legum  Interpretibus  rude  sonat,  penitus 
ex  hac  scientia  eliminaret .  O  cui  te  similem ,  Bregoli- 
ne  ,  dicam ;  aut  quibus  ego  laudibus  tuum  istud  ingc- 
nium  extollam  ? 


Illud  ad  quod  nunc  evocor  est  5  praclara  ha?c  ingenii 
decora  a  probatissimis  moribus  non  fuisse  disjuncta :  nunc 
dicendum  quam  intemerate  Christianse  Religionis  acce- 
ptum  donum  custodierit.  Hoc  siquidem  unum  est  quod 
non  sinit  labores  ejus  tantos  morte  advcntante  in  nihi- 
lum  abire;  hoc  unum  est,  quod  umbratilem  hanc  gk> 
riam,  quam  e  nobis  habet,  mutat  cum  infiniti  piTemii 
seternitate. 

Ubaldus  ergo  Bregolinus  vel  a  pucro  non  so- 
lum  studii,  sed  et  severa*  patiens  disciplinse  monstravit 
quam  longe  ab  iis  recederet,  quse  minus  recta  solcnt  }u- 
venum  animos  vehementer  illicere.  Cum  enim  primum 
ei  data  facultas  est,  ut  vcl  spem  laudis  et  lucri,  quam 
maximam  sibi  poterat  proponere,  in  veneto  foro  exci- 
tante  Cordellina  sequeretur ;  vel  nomen  Ecdesiasticse  mi- 
litise  daret:  perosus  opes  et  in  magna  urbe  eelcbritatcmr 
nec  patris  provocatus  exemplo,  Tarvisium  concessit,  ibique 
est  factus  Sacerdos.  Atqui,  Auditores,  hoc  quantum  ha- 
bet  admirationis !  Ille  jam  suas  vires  in  agendis  causis 
optime  noverat ;  quantum  eloquentia  valeret  non  igno- 
rabat.  Dum  enim  adhuc;  inter  Seminarii  patavini  alu- 
mnos  numerabatur,  exercitationis  gratia  instituta  cum 

col- 

collegis  lite  (18)  ssepe  coram  sapientissimis  Viris  advoca- 
torum  more  perorabat.  Nunquam  ille  causa  cecidit,  etsi 
jussus  de  industria ,  illas  sibi  defendendas  partes  propone- 
ret0  quae  minus  defendi  posse  videbantur.  Hoc,  audito- 
res,  hoc  fuit  in  causa,  cur  forum  ne  e  limine  quidem  sa- 
lutaret .  Cum  enim  nimium  audentis  timeret  periculum 
ingenii;  satius  duxit  juvenibus  erudiendis  per  totam  vitam 
intendi ,  studiisque  mitioribus  occupari .  Ita  vero  in  homi- 
num  societate  est  versatus3  ut  hospes  quacunque  in  rc~ 
gione  vixerit,  csse  videretur.  Carus  omnibus  neminem 
gratiae  causa  coluit,  neminem  intima  familiaritate  sibi 
fecit  devinctum ;  a  spectaculis  lsetisque  conventibus  absti- 
nuit -.  Nunquam  culturae  vestium  studuit ;  domestica  vitae 
commoda  ne  nomine  quidem  noverat;  doli  nescius,  nec 
fraudis  metuens  rei  familiaris  curam  fere  neglexit ;  irasce- 
batur  nunquam;  nunquam  secundis  rebus  elatus,  nun- 
quam  fractus  (ip)  adversis ,  nunquam  cst  visus  litteraria 
aemulatione  commoveri . 

Hsec  vero  omnia  dum  fere  despiceret ;  illud  fervida 
contentione  curabat  quodReligio  esse  faciendum  prrescri- 
bit .  Iis  enim  temporibus  quse  jejuniis  Catholico  Ritu  ser- 
vandis  consecrata  sunt ,  nunquam  carnibus  vescebatur, 
etsi  in  illa  esset  aetate  qux  ciborum  delectu  eget,  imo 
quamvis  per  dies  sex  et  quadraginta  esset  singulis  annis 
producenda  abstinentia,  Romanusque  Pontifex  antiquae 
disciplinse  asperitatem  humaniore  cibo  mitigari  posse  per- 
mitteret.  Oratio  qu^e  sibi  Sacerdoti  Ecclesia?  jussu  prseci- 
piebatur,  quam  pia!  quam  ad  horas  facta!  Quam  sancta 
divinorum  Mysteriorum  quotidiana  celebratio  !  Festorum 
dierurn  cultus  quam  religiosus? 

Quid  vero  de  ejus  maxima  ac  pene  singulari  modestia 

dicam  ? 

dicam  ?  Anne  ille  quidquam  suorum  scriptorum  sponte 
sua  in  lucem  emisit  unquam?  Rapta  ab  amicis  illa  poe- 
mata,  quae  legistis,  Auditores,  se  quasi  reluctante  a  suo 
pluteo  fuerunt .  Per  vim  extorta?  illx  chartre  quibus  ejus 
juris  institutiones  componuntur  (20).  Se  ignorante,  edi- 
tioni,  ut  dicunt,  secundae  additas  ilke  regularum  juris 
explicationes .  Nunquam  sui  nominis  gratiam  aut  cele- 
britatem  aucupatus  est;  nunquam  adulatus  quemquam, 
ut  ipse  alterno  officio  laudaretur:  cumque  magnus  scien- 
tia  et  patrocinio  posset  in  patavino  Gymnasio  esse  juris, 
vel  forte  et  litterarum  Professor  (21),  huic  honori  atque 
utilitati ,  ne  cogitandum  quidem  esse  putavit .  Atque  de- 
mum  Bergomo  discedens  cum  ab  gravissimo  Episcopo 
Antonio  Redetti  suorum  insigne  accepisset  recte  factorum 
praeconium  scripto  amplissimis  verbis  traditum,  nunquam 
tamen  de  hac  laude  gloriatus  est,  nunquam  ulli,  quod 
ego  sciam ,  illam  retulisse  narravit  :  etsi  talis  ea  esset, 
qua*  pertentare  animuni  honesti  qujuscunque  hominis  pos- 
set3  et  jure  blandiri . 

At  quibus  ego  verbis  prosequar  majorem  illam  inter 
virtutes  onmes,  qua  adeo  erga  miseros  ferventer  arde- 
bat?  Dicam  r  eum  Bergomi  ab  Episcopo  jussum  sontibus, 
quos  poeniteret  scelerum  ,  Christi  nomine  adhibere  salu- 
tem ;  non  ante  adduci  potuisse ,  ut  grande  hoc  ministe- 
rium  exerceret,  quam  se  audiret  ad  eos,  qui  carceribus 
tenebantur,  esse  missum:  dicam  ejus  domum  neque  splen- 
didam  neque  divitem  hyberno  tempore  patuisse  pauperi- 
bus,  ut  inde  ignem,  quo  foverentur,  adsportarent :  di- 
cam  aestivis  diebus  ejus  cunctis  patuisse  puteum,  ut  gra- 
tis  inde  aqua,  quas  mercis  Ioco  Venetiis  emi  solet,  si- 
tientibus   concederetur :   dicam ,   eum  singulis   mensibus 

noo 


X  xvn  )( 

non  unum  juvisse  pauperem  dafa  non  Ievi  stipe  •  totius- 
que  suas  Juris  Elementorum  editionis  acceptum  pretium 
in  levamen  contulisse  miserorurn :  dicam  viduas  quasdam 
annis  et  segestate  pene  confectas  diurno  apud  se  nocturno- 
que  hospitio  exceptas  fuisse :  dicam ,  Cxcum ,  scio  quem , 
et  notum,  et  adhuc  viventem  Bregolini  domum  frigo- 
ris  tempore  habuissc  ut  suam ,  ibique  non  ut  supplicem 
atque  ^genum ,  scd  quasi  ut  amicum  versari  fuisse  soli- 
tum :  dicam  infirmos  quosdam  opis  cujuscunque  indigos 
non  nunquam  aluisse  cibo,  quem  ipse  paraverat  sibi;  et 
quo  sterneretur  non  unam  donasse  lecto  iiupturam  puel- 
lam :  dicam  denique ,  triennem  puerum  a  crudeli  patre 
aufugiente  ab  urbe  ,  mortua  matre ,  sub  dio  derelictum  , 
fuisse  ab  Ubaldo  inde  ablaturn,  et  suis  curis  atque  im- 
pensis  ad  adultam  usque  aetatem  domi  educatmn  . 

Hsec  ille  fecit:  majora  parabat.  Nam  quantum  rei 
familiaris,  et  quantum  fundorum  moriturus  avita  haere- 
ditate  possideret,  id  totum  dono  dari  Nobiliaco  suo  vo~ 
luerat,  ut  inde  alerentur  Magistri,  qui  e  plebe  pueros  et 
litterarum,  et  Religionis  rudimenta  gratis  docerent.  At- 
que  ut  istud  sibi  securius  cederet,  cum  jam  pro  meritis 
honorato  donatus  esset,  stipendiis  indelihatis,  otio;  illuc 
decreverat  concedere ,  ibique  extremam  videre  diem  ,  ubi 
primum  hoc  coeli  lumen  videre  cepit .  Sed  voluntati  vi- 
ces  non  paruere;  atque  senectute  opprimente  e  vita  de- 
cessit  Venetiis,  ubi  diutissime  vixerat,  et  ubi  tot  inge- 
nii  et  virtutis  monumenta  reliquerat.  O  virum  insignem, 
ct  dignum ,  quem  inter  pneclaros  historia  commemoret ! 
Quis  desiderio  sit  pudor  aut  modus  tam  cari  capitis  ?  Quid 
enim  defuit  ejus  vite,  ut  ejus  esset  laus  cumuiatissima  ? 

An  quod  lethali  hoc,  quo  interiit ,  morbo  laborans, 
c  non 

non  est  divinis  juvatus  (22")  prsesidiis?  Sed  hoc  neeessita- 
tis  fuit3  non  voluntatis.  Vos  testes  invoco,  optimi  Sa- 
cerdotes,  quorum  curis  haec  est  demandata  provincia; 
Teque  in  primis,  Illustrissime  et  Reverendissime  Anti- 
stes,  cujus  adeo  est  cognita  fides,  adeo  laudata  sapientia, 
adeo  celebrata  charitas5  adeo  nota  humanitas,  et  in  tan- 
ta  dignitate  singularis  modestia ,  ut  Veneti  omnes  Te  suum 
concivern  maximo  prosequantur  honore,  suumque  dicant 
decus,  atque  hactenus  orbi  Pastore  etiam  dulce  prsesi- 
dium  (23)  ;  Vos ,  inquam  5  omnes  invoco  testes ,  Vene- 
rabiles  Viri  5  qui  morienti  Ubaldo  adfuistis .  Nonne  ejus 
vires  mentis  adeo  senili  morbo  labefactatse  sunt,  ut  ne- 
que  se  in  periculosa  infirmitate  versari  animadverteret  , 
neque  ullum  aut  focie  aut  nomine  cognosceret,  neque 
♦  ad  rem  respondere  quidquam  ,  neque  sententiis  aptare 
verba  amplius  posset  ?  Atqui  Vos  facto  respondetis  •  Quid 
enim  sunt  iste  exequias ,  quid  ista  celebritas  ?  Cur  Tu 
ipse .,  clarissime  Praesul ,  Hostiam  litaturus  Salutis  huc  ac- 
cessisti,  et  frontem  infula  redimitus,  et  pontificali  indu- 
mento  ornatus  huic  funeri  adsistis?  Sed  pudeat  hac  in- 
diluenda  querela  diutius  immorari .  Qualis  quisque  vixit, 
talis  et  moritur ;  atque  propterea  sanctitatem  mortis  hu- 
jusce  Viri  abbunde  praedicat  diuturnse  e)us  vitae  non  com- 
munis  integritas. 

ADNOTATIONES 


(i)  JLompa  hujus  funeris  fuit  majestate  gravissimar  et  in  ea 
illud  primum,  quod  Vir  egregius  Ioseph  Maria  Peruzzi  Caprul&- 
rum  Episcopus ,  et  ad  Glodiensem  Cathedram  designatus  Pontifi- 
calia  solemniter  peregerit . 

(2)  Ubaldus  natus  est  anno  1722  die  15  mensis  Maji  ex 
Andrea  Bregolino  homine  civilis  admodum  conditionis  - 
Hic  orabat  agitabatque  causas  in  patrio  foro  .  Ioannes  hujus 
ejusdem  patruus ,  litteratus ,  fuit  a  secretis  Ioannis  Cardinalis  Del- 
phini ,  illius  nempe  y  qui  tragoedias  jam  notas  confecit .  Ubaldus 
noster  mortuus  est  die  24  mensis  Augusti  hujus  anni  1807. 

(3)  Invenio  Bregolini  Patriam,  quam  Noale  dicimus ,  la- 
tine  esse  dictam  Novalium^  vel  forte  etiam  Novale  •,  Attamen  cum 
saepe  Ubaldus,  cujus  magnopere  veneror  auctoritatem 5  affirma- 
ret  ,  eam  esse  dicendam  Nobiliacum  y  ejus  opinionem  sum  secutus . 
Forsitan  quemadmodum  eadem  Urbs  dicitur  Padua,  et  Patavium  r 
ita  idem  Oppidum  appeliari  potest  et  Novalium,  et  Nobiliacum 
et  Novale  .  Sed  hac  de  re  videant  Eruditi  . 

(4)  Sede  vacante  ingressus  est  Seminarium  Tarvisinum  ut  jus 
utrumque  doceret :  hoc  autem  evenit  circa  annum  1743  :  anno  1750 
Studiis  prafectus  est  ab  Episcopo  Paulo  Justiniano  .  Anno  17^1 
Bergomum  adiit  ut  in  Gollegio  Mariano  in  litteris  juvenes  insti- 
tueret .  Ibi  tamen  docuit  etiam  jus  utrumque ,  ut  constat  ex  ma* 
gnifico  hoe  monumento  3  quod  honoris  ergo  ex  autographo  Scri- 
pto  describo ., 


»  An^ 

^  Antonius  Redetti   Dei  et  Apostolicae  Sedis  Gratia  Episco- 
„  pus  Bergomensis  5  comes  etc.  " 

w  Universis  fidem  facimus  5  et  testamur  adm.  Reverendum 
»  Dominum  Ubaldum  Bregolini  S.  T.  et  I.  U.  D.  Sacer- 
„  dotem  Tarvisinum  moram  per  novem  annos  in  hac  Givitate 
„  Bergomi  traxisse  ad  humaniores  primum  litteras  docendas  a 
„  collegii  Mariani  Administratoribus  invitatum  ,  mox  ad  Iuris 
„  utriusque  Scholam  traductum ,  quo  in  munere  doctrinse,  et  di- 
^  ligentiae  laudem  apud  omnes  reportavit,  cujusque  scientia  et 
)V  opera  tum  alii  plurimi ,  tum  Nos  quoque  non  semel  usi  fui- 
„  mus,  nec  usos  fuisse  poenituit .  In  toto  vero  hoc  temporis  spa- 
„  tio  ita  vixisse,  eamque  morum  rationem  suscepkse,  et  perpe- 
„  tuo  servasse,  ut  incessu  r  vestitu  -,.  habitu  nunquam  ab  Ecclesia- 
n  sticis  Regulis ,  ab  Synodalibus  Constitutionibus  deflexerit  y  ut< 
„  ab  omni  scandali  suspicione  et  vitiorum  alienus  fuerit ,  ut  cum 
„  viris  vel  Ecclesiasticis  tantum  ,  vel  Nobilibas  spectats  fam# 
„  ac  virtutis  consuetudinem  assidue  habuerit,  quorum  sibi  existi- 
„  mationem  benevolentiamque  promeruit .  In  quorum  etc. cc 

55  Datum  Bergomi  ex  Episc,  Palatio  die  12  lulii  17'tfp.. 
?,  (  Antonius  Episcopus  Bergomensis . 

„  lo:  Baptista  Recuperatl  Cancellarius  Episcopalis  . c< 

Ad  Venetum  Lyceum  vocatus  est  eo  anno  5  quo  illud  cepit ,   ni- 
mirum  1773,  ut  litteras  humaniores  et  civile  jus  profiteretar . 

(5)  Hanc  Grammaticam  edidit  Tarvisii  anno  1755  Typis  Se- 
minarii . 

(<5)  Primam,  quam  Venetiis  habuit,  vulgavit.  Hoc  autem  fa- 
ctum  est  anno  1774  typis  Caroli  Palese.. 

(7)  Ha- 

(7)  Habetur  Satyra ,  qua»  ab  optimo  interprete  Angelo  Dalmi- 
stro,  jam  UbalDI  illustri  alumno  v  facta  est  publici  juris  an* 
no  I791  Jioc  titulo  :  Del  Celibato:  Satira  latina  del  dottor  Ubaldo 
Bregolini  recata  in  versi  italiani  dalFab*  Angelo  Dalmistro  . .  In  eo 
item  iibro  legitur  egregia  nostri  Auctoris  ejusdem  Elegia,  cujus 
hoc  est  argurnentum  :  In  Religione  pnecipuum  perfugium  inarumnis^ 
quibus  vita  nostra  confiictatur  ^  positum  est .  Adde  fuisse  typis  datuiu 
etiam  aliud  poema,  quod  inscribitur.  'Limeneo  delle  piante  e  dei 
fibri :  Palese  1801.  in  4to.  Est  hoc  carnjen  in  nuptias  Ferrari- 
Nascetti .  Italum  est ,  et  ut  nostri  dicunt  in  ottava  rima . 

Adversus  imitatores  gallici  auctoris  Thomas  est  et  alia  latina 
Satyra ,  quse  legi  potest  in  eo  Folio  cui  titulus :  Giornale  dai  Confi- 
ni  d"  Italia.  Hic  liber  cudebatur  Venetiis  anno  1782.  Vid.  N.  XXV. 
p.  200.  Latinum  textum  italo  carmine  explicavit  Gosimus  Mei. 

Non  facile  dixerim  quot  Ubaldi  carmina  vel  solutis  in  Foliis  ,, 
vel  in  poeticarum  Collectionum  libris  impressa  prodierint.  Plurima 
certe.  Vide  etiam  Elogi  italiani  daW  ab,  Rubbi  note  alla  vha  di  Du, 
rante  Duranti  T.  VIII.  p.  38. 

(8)  Hic  iiber  ms.  inscribitur  :  Ragionamento  sopra  le  Commende 
ed  altri  Benefizj  Ecclesiastici  del  Sig.  Ab.  Dott.  UbALDO  Bre- 
GOLINI  Novalese  *  In  ordine  a  commissione  a  lui  data  dall7  Eccell. 
Deputazione  Estraord.  ad  Pias  Causas  li  XXX.  Decemb.  MDCCLXXL 
Hunc  librum  possidet  Jo:  Baptista  Rossi  Episcopi  Tarvisini  Can^ 
cellarius,  eruditione  et  Ubaldi  amicitia  clarus . 

(p)  Primum  hos  libros  quatuor  tomis  in  8vo  inclusos  edidit 
Carolus  Palese  anno  1787:  in  fronte  hxc  leguntur:  EUmenti  di 
Giurispvudenza  Civile  secondo  le  leggi  Romane  e  Venete  :  Opera  del 
Dott.  Ubaldo  Bregolini  etc 

Secundae  editioni  eorundem  librorum  factx  annoi8o5,  Typo- 
grapho  Simeone  Occhi ,  additse  quarumdam  regularum  juris  expii- 
cationes,  illseque  comprehensae  sunt  tomo  quinto. 

(10)  Della  educazione  de  figliuoli  Dissertazione    di  Plutarco  Vol- 

garizzata  per  le  faustissime  Nozze  Valmarana»  Mangilli  dalt  ab.  U.  D.  B. 
et  in  fine  operis :  Venezia  MDCCCIII.  dalla  Tipografia  di  Anto- 
nio  Curti . 

(n)  H#c  versio  legitur  in  eo  libro  cui  titulus:  Poemetti  Sa- 
cri  tradotti  dalT  ab.  Marco  Fassadoni .   Venezia  appresso  Santini  1804. 

(12)  Secundo  in  volumine  hujus  operis  habetur  istiusmodi 
Versio  hoc  titulo  :  Vita  di  Cajo  Crispo  Sallustio  scritta  in  lingua 
latina  da  Giovanni  le  Clerc ,  e  tradotta  nelF  italiana  favella  dal  Sig, 
Dottor  UbALDO    BREGOLINI    appresso    Modesto  Fenzo    1802. 

(13)  Bis  delegatus  est  una  cum  duobus  aliis  Ecclesiasticis  Vi- 
ris  a  Ludovico  Manin ,  tunc  Venetiarum  Duce,  ut  judicaret  de 
querelis  exortis  inter  Archipresbyterum  et  Canonicos  Veglenses . 
Item  vertente  causa  inter  Plebanum  et  Presbyteros  titulatos  S.  Mar- 
tini  Venetiarum  et  ipse  judex  ab  ipsis  litigatoribus  constitutus  est. 

(14)  Vide  vitam  Natalis  Lastesii  a  Viro  clarissimo  Iacobo 
Morellio  italice  conscriptam  ,  et  prsepositam  editioni  Epistolarum 
Italicarum  illius  Auctoris ,  quae  Bassani  nuper  prodiit ,  pag.  34,35. 

(15)  Hae  duac  Orationes  Typis  impressaj  sunt:  nunc  tarnen  haud 
facile  inveniri  possunt .  Prior  habita  est  anno  1776,  altera  an- 
no   1792. 

(id)  Tarvisii  primum  edidit  Propositionum  e  jure  Canonico 
defendendarum  librum  anno  1748.  Tum  alium  librum  anno  1758 
in  quo  erant  Propositiones  Historico-Chronologico-Critica>.  Pro- 
positiones  autem  e  Jure  Civili  depromptas  5  ut  constat  ex  libris 
ea  de  causa  editis  y  disputandas  proposuit  Venetiis  anno  1784^ 
deinde  anno    1790,  tandem  anno   1796* 

(17)  Propertii  Carmina:  Venetiis  apud  Bettinelli  anno  1785. 

(18)  Vide  Historiam  Litterariam  Venetam  Saeculi  XVIII.  ab 
Antonio  Moschini  scriptam  Torn.  I.  pag.  270. 

(19)  Cum  Tarvisii  primo  tempore  doceret,  vehementissime 
accusatus  est  de  violata  in  suis  propositionibus  veritate .  Subiit 
periculum  ea  constantia,  qua  esse  debuerat,  qui  nihil  timebat  sibi; 

atque 

atque  post  diligens  examen  amplissimorum  Judicum  sententia  li- 
beratus  est ,  dictusque  talis ,  de  quo  criminis  ne  suspicio  quidem 
moveri  poterat. 

(20)  Vir  optimus  et  de  iitteraria  re  bene  meritus  Angelus 
Maria  Ridoifi  Sacerdos  ex  Ordine  Min.  Conv.  primam  editionem 
curavit ,  et  auctorem  adegit  vi  non  minima  ,  ut  illam  fieri  sine- 
ret,  velletque  ea  conferre  quibus  iibri  componerentur.  Emolumen- 
ta  quaecunque  ex  horum  librorum  venditione  evenerunt,  coliata 
sunt  in  utilitatem  honestae  miserrimsqire  cujusdam  Familia?,  pro» 
curante  Editore .  Auctor  quod  inde  accepit  et  ipse  donavit .  Edi- 
tionem  secundam  promovit  Bartholomseus  Bevilacqua  Gymnasii 
Ven.  Rector . 

(21)  Erudierat  Nepotes  Viri  potentis ,  penes  quem  ssepe  erat 
auctoritas  eligendi  Universitatis  Patavina*  Professores .  Quotiescun- 
que  occasio  eligendi  evenisset ,  Vir  ilie  nunquam  de  Professore 
instituendo  cogitabat,  ut  ipse  narrare  solebat,  nisi  prius  UBALDr 
voluntatem  explorasset  •  Mortuo  etiam  Clemente  Sibiliato  idem 
ab  alio  studiorum  Moderatore  factum  est. 

(22)  Cum  Sacerdotes  ,  imo  et  ipse  optimus  Caprularum  Epi- 
scopus  Ioseph  Maria  Peruzzi ,  humanitatis  ergo  >  morientis  Ubal- 
Di  domum ,  ut  eum  inviserent  et  solarentur  ,  accessissent  :  neque 
vidisset  populus ,  Sacrum  Viaticum  ad  eum  qssq  delatum  ;  nescio 
quo  facto ,  malo  certe  et  iniquo^  rumor  percrebuit,  Ubaldum 
moriturum  Sacramentis  juvari  noluisse .  Cur  autem  Sacrum  Viati- 
cum  ei  non  est  delatum?  Quia  vis  morbi,  quem  asteniam  senilcm 
medici  dicunt ,  cerebrum  prsecipue  affecerat  y  eique  usum  rationis 
ademerat .  Caeterum  y  Ubaldum  eo  fuisse  animo ,  quo  qssq  debet 
quicunque  Christianam  Catholicam  Religionem  profitetur,  satis 
ipse  idem  probavit  triennio  ante  ,  quando  improviso  perculsus 
morbo ,  a  quo  tamen  cito  convaluit ,  statim  petiit  Sacramentis 
muniri  5  et  voti  compos  factus  magnopere  lstatus  est . 

(23)  Sede  Patriarchali  vacante  >  qu#  erant  a  Patriarcha   causa 

Epi- 

Episcopalis  Ordinis  facienda ,  Venetum  Canonicorum  Capitulum  ro- 
gavit,  ut  ab  Eo  fierent. 

De  Ubaldo  Bregolino  videantur  opera  Moschini,  at- 
que  etiam  Dominici  Mariae  Federici  O.  P.  viri  eruditi ,  qui  prae- 
terea  indicat  qusnam  laudes  ab  Ephemeridum  litterariarum  scri- 
ptoribus  dataj  Ubaldo  fuerint,  in  suo  opere  Della  letteratura  tri- 
vigiana  del  secolo  XVllU  esame  critico  apologetico  ec. 

Sepuichrum  Concivis  sui  Joannes  Baptista  Rossi,  idem  de  quo 
in  nota  (8),  inscribi  jnssit  his  verbis.: 

VBALDO  •  BREGOLINlO 

PRESBYTERO  •  NOVALIENSI 

SACRI  •  CIVILISQVE  •  IVRIS  •  CONSVLTO 

DE  •  QVA  •  FACVLTATE  •  ITEMQ.VE  •  ORATQRIA 

ET  •  POETICA 

TARVISII  •  BERGOMI 

VENETIIS  •  DENIQVE  •  IN  •  REGIO •  ATHENAEO 

PLAVSV  •  AEQVABILI  •  DOCVIT 

SCRIPTIS  •  ETIAM  •  PRAECLARIS 

EVVLGATIS 

VIX.    ANN.  LXXXV.    M.  III.    D.  IX 

DECESSIT  •  IX.  CAL.    SEPT.    M.  DCCCVlI 

10.    BAPT.    FRANC.    F.    RVBEVS 

FECIT  •  AMICO 

ET  •  CONTERRANEO  •  SVO  •  B.  M. 

